CELEX: 32016R2362
Language: hr
Date: 2016-12-20 00:00:00
Title: Provedbena uredba Komisije (EU) 2016/2362 оd 20. prosinca 2016. o ispravku Provedbene uredbe (EU) 2016/2073 u pogledu iznosa raspoloživog za Francusku za nadoknadu odobrenih sredstava prenesenih iz financijske godine 2016.

22.12.2016   
            
            
               HR
            
            
               Službeni list Europske unije
            
            
               L 350/18
            
         PROVEDBENA UREDBA KOMISIJE (EU) 2016/2362
   оd 20. prosinca 2016.
   o ispravku Provedbene uredbe (EU) 2016/2073 u pogledu iznosa raspoloživog za Francusku za nadoknadu odobrenih sredstava prenesenih iz financijske godine 2016.
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1306/2013 Europskog parlamenta i Vijeća od 17. prosinca 2013. o financiranju, upravljanju i nadzoru zajedničke poljoprivredne politike i o stavljanju izvan snage uredaba Vijeća (EEZ) br. 352/78, (EZ) br. 165/94, (EZ) br. 2799/98, (EZ) br. 814/2000, (EZ) br. 1290/2005 i (EZ) br. 485/2008 (1), a posebno njezin članak 26. stavak 6.,
   nakon savjetovanja s Odborom za poljoprivredne fondove,
   budući da:
   
               (1)
            
            
               Provedbenom uredbom Komisije (EU) 2016/2073 (2) utvrđuju se iznosi stavljeni na raspolaganje državama članicama za nadoknadu krajnjim korisnicima u financijskoj godini 2017. Ti iznosi odgovaraju smanjenju financijske discipline koje su države članice stvarno primijenile u financijskoj godini 2016. na temelju izjava država članica o rashodima za razdoblje od 16. listopada 2015. do 15. listopada 2016.
            
         
               (2)
            
            
               U pogledu Francuske u informacijskom sustavu Komisije dogodila se pogreška pri obradi izjava država članica u svrhu utvrđivanja bruto iznosa rashoda koji podliježu financijskoj disciplini. Ta pogreška rezultirala je pogrešnim iznosom primijenjene financijske discipline, a time i pogreškom u iznosu stavljenom na raspolaganje za nadoknadu u Francuskoj. Ta pogreška nema utjecaja na iznose utvrđene za druge države članice.
            
         
               (3)
            
            
               U cilju osiguranja usklađenosti s pravnom osnovom za nadoknadu te kako bi se zaštitili financijski interesi Unije, iznos stavljen na raspolaganje za nadoknadu u Francuskoj trebalo bi ispraviti.
            
         
               (4)
            
            
               Zbog toga ukupna financijska disciplina koju su države članice primijenile u financijskoj godini 2016., na koju se upućuje u uvodnoj izjavi 5. Provedbene uredbe (EU) 2016/2073, iznosi 433 milijuna EUR.
            
         
               (5)
            
            
               Provedbenu uredbu (EU) 2016/2073 trebalo bi stoga na odgovarajući način ispraviti.
            
         
               (6)
            
            
               Budući da ispravak učinjen ovom Uredbom utječe na primjenu Provedbene uredbe (EU) 2016/2073, koja se primjenjuje od 1. prosinca 2016., i ova Uredba trebala bi se primjenjivati od 1. prosinca 2016.,
            
         DONIJELA JE OVU UREDBU:
   Članak 1.
   U Prilogu Provedbenoj uredbi (EU) 2016/2073 unos za Francusku zamjenjuje se sljedećim:
   
      
                  „Francuska
               
               
                  88 824 479 ”.
               
            
   Članak 2.
   Ova Uredba stupa na snagu na dan objave u Službenom listu Europske unije.
   Primjenjuje se od 1. prosinca 2016.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 20. prosinca 2016.
      
         
            Za Komisiju,
         
         
            u ime predsjednika,
         
         Jerzy PLEWA
         
            Glavni direktor
         
         
            Glavna uprava za poljoprivredu i ruralni razvoj
         
      
   
   
      (1)  SL L 347, 20.12.2013., str. 549.
   
   
      (2)  Provedbena uredba Komisije (EU) 2016/2073 оd 23. studenoga 2016. o nadoknadi odobrenih sredstava prenesenih iz financijske godine 2016. u skladu s člankom 26. stavkom 5. Uredbe (EU) br. 1306/2013 Europskog parlamenta i Vijeća (SL L 320, 26.11.2016., str. 25.).